Vikinglotto

Vikinglotto (toukokuuhun 2017 asti Viking Lotto) on Veikkauksen onnenpeli, jota pelataan Suomen lisäksi kaikissa muissa Pohjoismaissa, Virossa, Latviassa, Liettuassa, Sloveniassa ja Belgiassa. Peliä on pelattu Pohjoismaissa maaliskuusta 1993 alkaen. Viro liittyi mukaan vuonna 2000. Latviassa ja Liettuassa Vikinglottoa on pelattu vuodesta 2011 alkaen,https://www.veikkaus.fi/info/vikinglotto/ohje.html  Sloveniassa vuodesta 2017 alkaen ja Belgiassa vuodesta 2020 alkaen.

Pelissä on tarkoitus valita kuusi numeroa 1–48 väliltä. Itse arvonnassa arvotaan kuusi numeroa ja yksi vikingnumero väliltä 1-5. Lisäksi arvonnassa arvotaan plusnumero väliltä 1-30. Osallistumalla Vikingloton Plussaan ja voittavan pelirivin plusnumeron ollessa oikein, saa voiton viisinkertaisena. Pelissä on kahdeksan voittoluokkaa, joista suurin on kuusi ja vikingnumero oikein ja pienin kolme oikein. 

Arvonta suoritetaan Norjassa kerran viikossa keskiviikkoisin, joka aiemmin lähetettiin jälkilähetyksenä Suomessa MTV3:lla kello 22.20 (syyskuuhun 2013 asti Yle TV1:llä kello 20.25). Vikingloton arvontalähetyksen esittäminen Suomen televisiossa päättyi ja viimeinen lähetys esitettiin 27. joulukuuta 2017, mutta itse peli jatkui kuitenkin edelleen.

Vikinglotto on maailman ensimmäinen monikansallinen lottopeli. Vikingloton enimmäispotti on 25 miljoonaa.

 Voittoluokat 
+VoittoluokkaOikeiden lukumäärä1. voittoluokka6 päänumeroa ja vikingnumero oikein2. voittoluokka6 päänumeroa oikein3. voittoluokka5 päänumeroa ja vikingnumero oikein4. voittoluokka5 päänumeroa5. voittoluokka4 päänumeroa ja vikingnumero oikein6. voittoluokka4 päänumeroa7. voittoluokka3 päänumeroa ja vikingnumero oikein8. voittoluokka3 päänumeroa9. voittoluokkaPlusnumero oikein

Lähteet

Aiheesta muualla
 Danske Spil 
 Eesti Loto 
 Íslensk Getspá/Getraunir 
 Veikkaus 
 Norsk Tipping 
 Svenska Spel 
 Perlas

Luokka:Veikkaus
Luokka:Lotot